pythainlp/thai_wikipedia_clean_20230101 huggingface dataset:
ซึ่งด้วยความสามารถในการทูติของพระองค์ ทำให้ผลของการประชุมเบอร์ลินในปี ค.ศ. 1884-1885 ซึ่งเกี่ยวโยงกับเรื่องของแอฟริกานั้น ทำให้ทั้งสิบสี่ประเทศในยุโรปรวมทั้งสหรัฐอเมริกาได้ยอมรับพระองค์ ในฐานะองค์ประมุขในดินแดนซึ่งพระองค์และเฮนรี สแตนลีย์ได้กล่าวอ้าง ในที่สุด เมื่อวันที่ 5 กุมภาพันธ์ ค.ศ. 1885 "รัฐอิสระคองโก" ก็ได้จัดตั้งขึ้นอย่างเป็นทางการภายใต้การปกครองส่วนพระองค์ ซึ่งดินแดนแห่งนี้มีขนาดใหญ่กว่าเบลเยียมกว่า 76 เท่า ซึ่งพระองค์ได้ทรงควบคุมผ่านกองทัพส่วนพระองค์ ในนามว่า "Force Publique"
ปลดปล่อยคองโก.
หลังจากมีเรื่องราววิพากษ์วิจารณ์จากพรรคสังคมนิยมคาทอลิกและพรรคแรงงาน จึงเป็นแรงกดดันให้ฝ่ายรัฐบาลได้บังคับพระองค์ให้ปลดปล่อยการถือกรรมสิทธิ์ในคองโกโดยโอนเป็นกรรมสิทธิ์ของแผ่นดินในปี ค.ศ. 1908 ทำให้รัฐอิสระคองโกได้กลายเป็นดินแดนอาณานิคมของเบลเยียมในนามว่าเบลเจียนคองโกภายใต้การปกครองของรัฐบาล และต่อมาได้มีการเปลี่ยนแปลงทางการเมืองเพื่อให้อิสรภาพจนกลายเป็น สาธารณรัฐคองโก, สาธารณรัฐซาอีร์ และในปัจจุบัน คือ สาธารณรัฐประชาธิปไตยคองโก หรือ "DRC"
เมื่อวันที่ 15 พฤศจิกายน ค.ศ. 1902 ผู้นิยมลัทธิอนาธิปไตยชาวอิตาเลียน เกนนาโร รูบิโน ได้พยายามลอบปลงพระชนม์พระองค์ในขณะที่ทรงม้าในพระราชพิธีพระบรมศพของสมเด็จพระราชินีมารี เฮนรีทเทอพระมเหสีซึ่งเพิ่งเสด็จสวรรคตไม่นาน รูบิโนได้ยิงปืนสามนัดโดยเล็งไปที่พระองค์ขณะที่ขบวนกำลังเคลื่อนที่ผ่านหน้าเขาไป แต่กระสุนทั้งสามนัดนั้นพลาดจึงทำให้เขาถูกจับกุมในทันที
ห้องสมุดเซี่ยงไฮ้
เครื่องประจุแบตเตอรี่
เครื่องประจุแบตเตอรี่  เป็นอุปกรณ์สำหรับใช้บรรจุพลังงานลงไปในเซลล์ทุติยภูมิหรือแบตเตอรี่ชนิดบรรจุซ้ำได้โดยขับดันกระแสไฟฟ้าลงไป
เกณฑ์วิธีของการชาร์จหรือบรรจุไฟขึ้นกับขนาดและประเภทของแบตเตอรี่ที่ถูกบรรจุไฟ แบตเตอรี่บางประเภททนทานการบรรจุไฟเกินจำเป็นได้ดี และสามารถนำมาบรรจุซ้ำได้โดยเชื่อมต่อกับแหล่งศักย์ไฟฟ้าหรือแหล่งกระแสไฟฟ้าที่เสถียร เครื่องประจุแบตเตอรี่อย่างง่ายจำเป็นต้องถอดอุปกรณ์ออกเมื่อสิ้นสุดวัฏจักรการบรรจุไฟ หรืออาจมีเครื่องจับเวลาที่ตัดกระแสไฟฟ้า ณ จุดเวลาหนึ่ง แบตเตอรี่ประเภทอื่น ๆ ไม่สามารถทนการบรรจุไฟเกินจำเป็นอย่างยาวนานได้ เนื่องจากเครื่องประจุอาจมีวงจรตรวจจับอุณหภูมิหรือศักย์ไฟฟ้าและตัวควบคุมไมโครโพรเซสเซอร์สำหรับปรับกระแสไฟฟ้าที่บรรจุไฟอยู่ กำหนดสภานะของประจุ และตัดกระแสไฟฟ้าเมื่อบรรจุไฟเสร็จ
การวิวาทที่สนามพอร์ตเซด
สมเด็จพระราชาธิบดีเลโอโพลด์ที่ 2 แห่งเบลเยียม
พระราชสุสานยุงนึงและคอนนึง
พระราชสุสานยุงลึงและกอนลึง
เครื่องชาร์จแบตเตอรี่
ไนเมเกิน
นิมเวเกน
นิกชิช
นิกชิช  เป็นเมืองในประเทศมอนเตเนโกร ตั้งอยู่ทางตอนใต้ของประเทศ บนที่ราบนิกชิช เมืองมีประชากรราว 75,000 คน เป็นเมืองใหญ่เป็นอันดับ 2 ของประเทศ รองจากพอดกอรีตซา เป็นศูนย์กลางอุตสาหกรรม วัฒนธรรมและการศึกษา มีโบราณสถานสมัยโรมันปรากฏอยู่ รวมทั้งสะพานด้วย ตุรกีเข้ายึดครองเมืองนี้ระหว่างคริสต์ศตวรรษที่ 15-19
Niksic
นอร์เชอปิง
นอร์เชอปิง  เป็นเมืองในเขตเอิสเตร์เยิตลันด์ ทางตะวันออกของประเทศสวีเดน มีประชากร 87,247 คน ในปี ค.ศ. 2010 จากเขตเมืองที่มีประชากร 130,050 คน ทำให้เป็นเมืองใหญอันดับ 10 ของประเทศ เป็นเมืองท่าทางทะเลตรงปากแม่น้ำ เป็นศูนย์กลางอุตสาหกรรมที่สำคัญ ผลิตสิ่งทอ กระดาษ และเคมีภัณฑ์
Norrkoping
เหวยถง
เหวยถง  เป็นนางแบบฮ่องกงวัยสาว ซึ่งมีชื่อเดิมคือ เจียงหยี (江怡) และได้เปลี่ยนชื่อเป็นเหวยถงในเดือนกันยายน ค.ศ. 2011 เธอได้ศึกษาในสายศิลปศาสตร์ในโรงเรียนมัธยม และได้รับการตรวจสอบรับรองคุณภาพการศึกษาจากฮ่องกงที่ระดับ 12 พอยท์ รวมถึงเคยอาสาเป็นช่างแต่งหน้าในเวลาต่อมา
บ้านเจ้าปัญญา
บ้านเจ้าปัญญา เป็นรายการเกมโชว์ควิซโชว์ที่ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมกับ บริษัท SCG ผลิตภัณฑ์ก่อสร้าง จำกัด ออกอากาศทุกวันอาทิตย์ เวลา 17.00 น. - 17.50 น. มาแทนรายการเกมเผาขน โดยรายการนี้เริ่มออกอากาศครั้งแรกเมื่อวันอาทิตย์ที่ 5 กุมภาพันธ์ พ.ศ. 2555 ทางสถานีวิทยุโทรทัศน์กองทัพบกช่อง 5 ดำเนินรายการโดย ปัญญา นิรันดร์กุล และออกอากาศครั้งสุดท้ายเมื่อวันอาทิตย์ที่ 24 กุมภาพันธ์ พ.ศ. 2556
บ้านเจ้าปัญญา ซีซั่นที่ 1.
จะมีคนเข้าแข่งขัน 3 คู่ด้วยกัน โดยที่จะมีคำถาม อยู่ 3 ข้อ โดยที่คู่ไหนที่ได้ 2 คะแนน จะได้สิทธิในการเข้ารอบแจ็กพอต โดยมีการแข่ง 2 แบบ คือ
ห้องของใคร.
การแข่งรอบนี้จะปรากฏภาพห้องไว้ โดยที่จะให้ผู้เข้าแข่งขันวิเคราะห์ และจะมีกูรูรับเชิญในแต่ละสัปดาห์มาวิเคราะห์ แล้วจะมีตัวเลือกอยู่ 3 คนและจะมี 1 ตัวเลือกที่เป็นเจ้าของห้อง โดยที่คู่ที่ทายถูกจะได้ 1 คะแนน
สถาปนึกเจอสถาปนิก.
การแข่งรอบนี้จะมีห้อง 2 ห้อง โดยจะมีคำถามแล้วจะมีห้องที่ถูกเพียง 1 ห้อง โดยที่จะมีสถาปนิกมาเฉลยหรือจะมีเป็นแบบอื่น เช่น เกี่ยวกับสุขภัณฑ์ โดยจะมี 2 คำถาม จะมีอยู่ 2 คะแนน
ในรูปแบบที่ 2 นี้ จะมีคำถามอยู่ด้วยกันทั้งหมด 5 ข้อ โดยใน 4 ข้อแรกนั้นจะเป็นคำถามเกี่ยวกับเรื่องต่างๆของบ้าน โดยพิธีกรจะมีคำเปรยนำคำถามมาให้ก่อน ก่อนที่จะเข้าสู่คำถาม โดยจะมีตัวเลือกให้ 3 ตัวเลือก คู่ที่ตอบถูกจะได้เงินรางวัลสะสมสำหรับคู่ของตน โดยคำถามข้อที่ 1-2 จะมีมูลค่าข้อละ 10,000 บาท ส่วนคำถามข้อที่ 3-4 จะมีมูลค่าข้อละ 20,000 บาท ส่วนคำถามข้อที่ 5 จะเป็นคำถาม ห้องของใคร เช่นเดียวกับรูปแบบที่ 1 โดยคำถามข้อนี้จะมีมูลค่า 40,000 บาท (รวมเป็นเงินรางวัล 100,000 บาท)
ตั้งแต่วันที่ 17 มิถุนายน - 5 สิงหาคม 2555 คำถามสำหรับสะสมเงินรางวัลจะเหลือแค่ 4 ข้อ ตามขั้นบันได ตั้งแต่คำถามข้อที่ 1 มูลค่า 10,000 บาท คำถามข้อที่ 2 มูลค่า 20,000 บาท คำถามข้อที่ 3 มูลค่า 30,000 บาท ส่วนคำถามข้อที่ 4 จะเป็นคำถาม ห้องของใคร และเป็นข้อสุดท้ายคำถามข้อที่ 4 มูลค่า 40,000 บาท (รวมเป็นเงินรางวัล 100,000 บาท)
บ้านเจ้าปัญญา ซีซั่นที่ 2.
ตั้งแต่วันที่ 2 - 23 กันยายน 2555 มีการเปลี่ยนกติกาคือ ผู้เข้าแข่งขันทั้ง 3 คู่จะต้องเลือกเงินรางวัลสะสมตั้งแต่มูลค่า 10,000-40,000 บาท และจะต้องตอบคำถามทั้งหมดจำนวน 3 ข้อแรกนั้นมีคำใบ้และคำถามและตัวเลือกคำถามละ 3 คำตอบ เอาแผ่นป้ายคำตอบ ก/ข และ ค มาเสียบหน้าแท่นของตัวเอง ส่วนคำถามข้อที่ 4 จะเป็นคำถาม ห้องของใคร และเป็นข้อสุดท้ายคำถามข้อที่ 4 ถ้าผู้เข้าแข่งขันตอบถูกรับเงินรางวัลสะสม ตอบผิดไม่ได้เงินรางวัลสะสมใดๆ เลย เมื่อหมดคำถาม 4 ข้อส่วนผู้เข้าแข่งขันตอบถูกทั้งหมดสามารถเอาเงินรางวัลสะสมจากคู่แข่งขันจาก 2 คู่เป็นเงินรางวัลสะสมเป็นของตัวเองเข้าไปชิงบ้าน SCG HEIM มูลค่า 10 ล้านบาท โดยอัตโนมัติ ส่วนผู้เข้าแข่งขันทั้ง 2 คู่เข้าไปเล่นในรอบแจ็คพอตใจถึงใจ เพื่อที่จะเข้ารอบชิงบ้าน SCG HEIM มูลค่า 10 ล้านบาท อีกเช่นกัน แต่ถ้าเลือกประตูผิดจะตกรอบทันที
ตั้งแต่วันที่ 30 กันยายน นี้ เป็นต้นไป มีการเปลี่ยนกติกาคือ ผู้เข้าแข่งขันทั้ง 3 คู่จะต้องตอบคำถามทั้งหมด 4 ข้อ แต่ละข้อจะมีตัวเลือก 3 ตัวคือ ก,ข,ค หากตอบถูกจะได้เดินขึ้นบ้าน 1 ชั้น โดยในชั้นแรกจะมีเงินรางวัล 10,000 บาท, ชั้นที่ 2 20,000 บาท, ชั้นที่ 3 30,000 บาท และชั้นที่ 4 40,000 บาท เมื่อถามคำถามแต่ละข้อจบ แต่ละทีมจะมีสิทธิ์ใช้ ค้อนกายสิทธิ์ ซึ่งสามารถใช้ทุบผู้แข่งขันคู่ไหนก็ได้ให้ลงจากบ้านมาหนึ่งชั้น โดยสามารถใช้ค้อนกายสิทธิ์ได้แค่ครั้งเดียวเท่านั้น เมื่อหมดคำถามทั้ง 4 ข้อแล้ว ผู้เข้าแข่งขันคู่ไหนอยู่ในชั้นที่สูงที่สุดจะเป็นผู้ชนะ โดยจะได้รับเงินรางวัลสะสมประจำชั้นของตัวเองและของคู่แข่งขันอีก 2 คู่ พร้อมได้สิทธิ์เข้าไปชิงบ้าน SCG HEIM มูลค่า 10 ล้านบาท โดยอัตโนมัติ และถ้าหากผู้ชนะไม่ได้ใช้ค้อนกายสิทธิ์ จะได้รับเงินรางวัลเพิ่มอีก 100,000 บาท ส่วนผู้เข้าแข่งขันอีก 2 คู่ที่เหลือจะเข้าไปเล่นในรอบแจ็คพอตใจถึงใจ หากทายใจคู่ได้ถูกต้องจะเข้ารอบชิงบ้าน SCG HEIM มูลค่า 10 ล้านบาท อีกเช่นกัน แต่ถ้าเลือกประตูทายใจผิดจะตกรอบทันที อย่างไรก็ตาม หากมีผู้เข้าแข่งขันอยู่ที่สูงที่สุดมากกว่า 1 คู่ จะต้องมีการเล่นคำถามตัดสินอีก 1 คำถาม โดยผู้ที่ตอบถูกจะเป็นผู้ชนะและได้เงินรางวัลสะสมทั้งหมด แต่จะไม่ได้รางวัลพิเศษ 100,000 บาท ถึงแม้ว่าจะไม่ได้ใช้ค้อนวิเศษ
ตั้งแต่เดือน พฤศจิกายน นี้ เป็นต้นไป มีการเปลี่ยนกติกาคือ ผู้เข้าแข่งขันทั้ง 3 คู่ให้ไปอยู่ชั้น 1 ของตัวบ้านจะต้องตอบคำถามทั้งหมด 4 ข้อ ข้อที่ 1 ห้องของใคร เป็นการตอบคำถามจากดาราปรัศนีซึ่งเป็นเจ้าของห้องจำนวน 3 ท่าน หากตอบถูกจะได้เดินขึ้นบ้าน 1 ชั้น แต่ถ้าตอบผิดจะต้องลงจากบ้านมา 1 ชั้น ตั้งแต่คำถามข้อที่ 2-4 จะมีตัวเลือก 3 ตัวคือ ก,ข,ค และผู้เข้าแข่งขันจะมี ค้อนกายสิทธิ์ ซึ่งสามารถใช้ทุบผู้แข่งขันคู่ไหนก็ได้ให้ลงจากบ้านมาหนึ่งชั้น โดยตลอดทั้งเกมจะสามารถใช้ค้อนกายสิทธิ์ได้แค่ครั้งเดียวเท่านั้น เมื่อหมดคำถามทั้ง 4 ข้อแล้ว ผู้เข้าแข่งขันคู่ไหนอยู่ในชั้นที่สูงที่สุดจะเป็นผู้ชนะพร้อมได้สิทธิ์เข้าไปชิงบ้าน SCG HEIM มูลค่า 10 ล้านบาท โดยอัตโนมัติ และจะได้รับเงินรางวัล 100,000 บาท (ถ้าหากตอบคำถามครบ 4 ข้อแล้ว มีผู้ที่อยู่สูงที่สุดมากกว่า 1 คู่ จะต้องตัดสินเพื่อที่จะหาผู้ชนะหนึ่งเดียวเท่านั้น โดยจะใช้คำถามตัดสินเพียงข้อเดียว ใครตอบถูกจะเป็นผู้ชนะทันที) ส่วนผู้เข้าแข่งขันอีก 2 คู่ที่เหลือจะเข้าไปเล่นในรอบแจ็คพอตใจถึงใจ
บ้านเจ้าปัญญามหาชน.
โดยผู้เข้าแข่งขันทางบ้านมาตอบคำถามโดยใช้ระบบคำถามแพ้คัดออก มีตัว 3 เลือก ก/ข และ ค โดยผู้เข้าแข่งขันจะต้องเดินไปที่คำตอบใดคำตอบหนึ่ง ถ้าตอบถูกเข้ารอบ ไปเล่นในรอบต่อไป ตอบผิดตกรอบ โดยปริยาย
แจ็กพอตใจถึงใจ.
รอบนี้คู่ที่เข้ารอบมาได้จะต้องให้คนในคู่ 1 คน อยู่ในห้องที่เลือก และอีก 1 คนอยู่นอกฉาก แล้วคนที่อยู่ในโรงถ่าย พิธีกรจะบอกห้องหรือสิ่งของ 2 สิ่ง แล้วจะมีประตู 2 ประตู โดยที่หน้าประตูจะติดเป็นรูปภาพห้องหรือสิ่งของ แล้วคนที่อยู่นอกโรงถ่ายจะเข้ามาในโรงถ่ายและให้ทายห้องหรือสิ่งของที่อีกคนได้เลือกไว้ โดยจะให้จับกลอนประตูเอาไว้แล้ว พิธีกรบอกให้เปิด ให้เปิดประตูที่คิดว่าอีกคนเลือก ถ้าตรงใจอีกฝ่ายแจ็กพอตแตก รับเงินรางวัล Jackpot 100,000 บาท ภายหลังเป็นเงินรางวัลที่สะสมไว้ในช่วงแข่งขัน จาก SCG และคู่ที่แจ็กพอตแตก จะมีสิทธิเข้ารอบลุ้นบ้าน SCG Heim จำนวน 2 หลัง มูลค่าหลังละ 10,000,000 บาท และเกมนี้จะคล้ายกับเกมประตูหม่ำ ประตูหมื่น ในรายการชิงร้อยชิงล้าน ท็อป ซีเคร็ต และชิงร้อยชิงล้าน ครั้งหนึ่งในชีวิต
ไพรีอัส
ไพรีอัส หรือ พีเรอัส ( "Peiraiás", ) เป็นเมืองในแคว้นอัตติกะ ประเทศกรีซ ตั้งอยู่ในเขตเมืองของกรุงเอเธนส์ ห่างจากศูนย์กลางของเมือง 12 กม. ไปทางตะวันตกเฉียงใต้
รัฐบุรุษและแม่ทัพเทมิสโตคลีส เป็นผู้วางแผนและเริ่มต้นการก่อสร้างป้อมปราการที่เมืองนี้เมื่อ 493 ปีก่อนคริสต์ศักราช เมืองมีผังแบบตารางกริด ออกแบบโดยสถาปนิกฮิปโปเดมัส เมื่อ 450 ปีก่อนคริสต์ศักราช เมืองได้รับความเสียหายรุนแรงจากสงครามโลกครั้งที่สอง
ไพรีอัสมีท่าจอดเรือที่ใหญ่ที่สุดในประเทศ และเป็นศูนย์กลางการค้า อุตสาหกรรม ท่าเรือไพรีอัสเป็นท่าเรือสำคัญของประเทศกรีซ เป็นท่าเรือโดยสารที่ใหญ่ที่สุดในยุโรป และใหญ่เป็นอันดับ 3 ของโลก รองรับผู้โดยสารราว 20 ล้านคนต่อปี เมืองนี้ยังเคยเป็นเจ้าภาพในการจัดโอลิมปิกฤดูร้อน 1896 และ 2004 ที่จัดที่กรุงเอเธนส์
พีเรอัส
Peiraieús
Peiraieus
Piraieus
Piraievs
พีเรเอฟส์
ลวดอลูมิเนียมชุบทองแดง
สายอลูมิเนียมเคลือบทองแดง
ลวดอลูมิเนียมเคลือบทองแดง
ลวดอะลูมิเนียมเคลือบทองแดง หรือ ลวดอะลูมิเนียมชุบทองแดง (มักย่อว่า CCAW หรือ CCA จากคำภาษาอังกฤษ copper-clad aluminium wire) เป็นตัวนำไฟฟ้าที่ประกอบด้วยไส้อะลูมิเนียมด้านใน และเคลือบทองแดงที่ผิวด้านนอก
จุดประสงค์หลักในการใช้งานลวดอะลูมิเนียมเคลือบทองแดงมักเกี่ยวกับความต้องการในการลดน้ำหนัก งานเหล่านี้รวมถึง คอยล์คุณภาพสูง เช่น วอยซ์คอยล์ในหูฟัง ลำโพงพกพา หรือคอยล์มือถือ, งานที่ใช้สายโคแอกเชียลย่านความถี่สูง เช่น เสาวิทยุ (RF), สายเคเบิลทีวี, และสายไฟฟ้า
CCA ยังใช้ในการเดินสายเมนสำหรับอาคารที่พักและอาคารพาณิชย์อีกด้วย ส่วนประกอบทองแดงและอะลูมิเนียมถูกนำมาใช้เพื่อหลีกเลี่ยงปัญหาบางประการที่พบกับลวดอะลูมิเนียม โดยยังคงต้นทุนที่ถูกเอาไว้ได้ (ทองแดงมีราคาแพงกว่าอะลูมิเนียม) อย่างไรก็ตาม ลวดทองแดงก็ยังถูกใช้แพร่หลายที่สุดในสหรัฐสำหรับการเดินสายภายในที่อยู่อาศัย
CCA เป็นที่นิยมอย่างมากในตลาดเกิดใหม่ ในฐานะสินค้าทดแทนสายนำสัญญาณทองแดงตีเกลียว category 5e
CCA อาจหมายถึง
คริสซ์ตอฟ เคียสลอฟสกี้
เกมคน เหนือคม
เกมคน เหนือคม (, จีนตัวเต็ม: 門徒, จีนตัวย่อ: 门徒, พินอิน: Mén Tú) ภาพยนตร์แอ๊คชั่นทริลเลอร์สัญชาติฮ่องกง-สิงคโปร์ นำแสดงโดย แดเนียล วู, หลิว เต๋อหัว, กู่ เทียนเล่อ, จาง จิงซู, หยวน หย่งอี้ กำกับโดย เอ๋อ ตงซิน
อาลี่ เป็นสายลับให้กับตำรวจฮ่องกงในการทลายแก๊งค์ค้ายาเสพย์ติด อาลี่ให้เวลาทั้งหมด 7 ปีในการแฝงตัวเข้าไปในแก๊งค์ค้าเฮโรอีนของ หลินคุน เจ้าพ่อค้าเฮโรอีนหมายเลขหนึ่งของฮ่องกง หลินคุนกำลังป่วยเป็นโรคร้าย และไม่ไว้ใจใครนอกเสียจากอาลี่ ในขณะที่ความต้องการเฮโรอีนโดยภาพรวมก็กำลังลดลง หลินคุนตั้งใจจะผ่องถ่ายกิจการทั้งหมดให้แก่อาลี่ ขณะเดียวกัน ที่ห้องพักของอาลี่ ก็มี อาเฟิง หญิงสาวลูกติดที่ติดยาเสพย์ติดอย่างรุนแรง โดยมีสามีของเธอตามมารังควาน ซึ่งเธอบอกว่าพยายามจะเลิกให้ได้ แต่ก็ทำไม่ได้สักที ทุกครั้งที่อาลี่กลับมาและพบเห็นภาพที่เธอเสพย์ยา เขาไม่แน่ใจในตัวเองว่าสภาพจิตใจจะเหมือนเดิมหรือไม่ ขณะที่หลินคุนไว้ใจอาลี่ขึ้นทุกวัน และพาไปทำความรู้จักกับผู้ค้าเฮโรอีนเหมือนกันที่สามเหลี่ยมทองคำ ก่อนที่หลินคุนและแก๊งค์ทั้งหมดจะถูกจับ แต่อาลี่มีความรู้สึกว่าเหมือนตัวเองได้หักหลังหลินคุน ซึ่งทำให้หลินคุนและครอบครัวผิดหวังมาก ถึงแม้อาลี่พยายามจะบอกว่านี่เป็นเกมระหว่างผู้ร้ายกับตำรวจก็ตาม
"Protégé" เป็นภาพยนตร์ทริลเลอร์ที่ผลิตร่วมกันระหว่างฮ่องกงและสิงคโปร์ ร่วมด้วยจีน, อังกฤษ และสหรัฐอเมริกา ได้มีนักแสดงในระดับซูเปอร์สตาร์ของฮ่องกงร่วมแสดงมากมาย โดยที่ หลิว เต๋อหัว ได้มีชื่อเข้าชิงรางวัลนักแสดงประกอบชายยอดเยี่ยมจากรางวัลภาพยนตร์ฮ่องกงครั้งที่ 27 ด้วย และได้รับรางวัลไป อีกทั้งภาพยนตร์ยังมีชื่อเข้าชิงในหลายสาขาที่สำคัญ ๆ อาทิ ตัดต่อภาพยอดเยี่ยม, ผู้กำกับฯยอดเยี่ยม, นักแสดงประกอบหญิงยอดเยี่ยม, นักแสดงประกอบชายยอดเยี่ยม, กำกับภาพยอดเยี่ยม เป็นต้น
ภาพยนตร์ได้รับเสียงวิจารณ์ว่า ผู้กำกับฯ คือ เอ๋อ ตงซิน ต้องการตั้งคำถามว่า เหตุใดจึงมีผู้ติดยาเสพย์ติด เพราะความเหงาหรือความเปล่าเปลี่ยว หรือเพราะความอ่อนแอของตัวเอง ขณะที่การแสดงของหลิว เต๋อหัว สามารถแย่งความเด่นไปจากแดเนียล วู ไปได้ทั้งหมด รวมถึง นิรุตต์ ศิริจรรรยา ที่รับบทเป็นนายพลเจ้าของไร่ฝิ่นชาวไทยที่สามเหลี่ยมทองคำ ยังได้แทรกข้อมูลตามรายงานของสหประชาชาติว่า ความนิยมในเฮโรอีนกำลังจะหมดลง โดยจะหันไปนิยมเสพย์ยาอีกันมากขึ้น และเป็นผู้บอกให้หลินคุนวางมือเสีย ซึ่งถือว่าเป็นบทที่เรียกเสียงฮือฮาให้แก่ผู้คนได้พอสมควร อีกทั้งคงไม่มีใครคาดถึงว่าผู้พ่อค้ายาเสพย์ติดจะมีสำนึกดีอย่างนี้ ในขณะที่บรรยายกาศของเรื่องดำเนินไปด้วยความหดหู่ ก็ยังมีบทแทรกของตัวละคร เด็กผู้หญิงตัวเล็ก ๆ ลูกสาวของอาเฟิงที่เข้ามาเพิ่มความสดใสในแก่ภาพยนตร์ โดยเธอเป็นตัวละครที่มีสำนึกที่ดี แม้ทั้งพ่อและแม่จะติดยาฯอย่างหนักก็ตาม
ภาพยนตร์ได้ฉายในโรงภาพยนตร์ในประเทศไทยวันที่ 10 พฤษภาคม พ.ศ. 2550 โดย สหมงคลฟิล์ม และฉายทางโทรทัศน์ 2 ครั้ง ครั้งแรกในวันศุกร์ที่ 23 กันยายน พ.ศ. 2554 ในเวลา 08.25 น. และครั้งที่ 2 ในวันจันทร์ที่ 6 กุมภาพันธ์ พ.ศ. 2555 ทางช่อง 7 ในเวลา 03.25 นาที
ฮัน มย็อง-ฮเว
ฮัน มย็อง-ฮเว (; 1415 – 14 พฤศจิกายน ค.ศ. 1487) เป็นขุนนางคนสำคัญในรัชกาล พระเจ้าซ็องจง และเป็นพระบิดาของ พระมเหสีคงฮเย พระมเหสีองค์แรกของพระเจ้าซ็องจงและเป็นแกนนำในการใส่ความ พระมเหสีเจฮ็อน พระมเหสีองค์ที่ 2 จนถูกสำเร็จโทษ
ฮัน มย็อง-ฮเว มีฉายาว่า ซังตัง เกิดเมื่อปี ค.ศ. 1415 ได้เป็นมหาเสนาบดีถึง 2 ครั้งคือ ค.ศ. 1466 และ 1469–1471 แต่ในภายหลังได้ถวายบังคมลาออกจากตำแหน่งและราชการเนื่องจากสุขภาพที่ไม่แข็งแรง
ฮัน มย็อง-ฮเว ถึงแก่อสัญกรรมเมื่อวันที่ 14 พฤศจิกายน ค.ศ. 1487 ขณะอายุได้ 72 ปีซึ่งภายหลังศพของเขาได้ถูกนำมาตัดคอในรัชสมัย เจ้าชายย็อนซัน ในข้อหาทำให้พระราชมารดาของพระองค์คือ พระมเหสีเจฮ็อน สิ้นพระชนม์พร้อมกับขุนนางและเชื้อพระวงศ์ที่ร่วมมือที่สิ้นชีวิตไปก่อนแล้ว
ไผ่กวนอิม
ไผ่กวนอิม  เป็นไม้ประดับประเภทไม้พุ่มที่ได้รับความนิยมในการปลูกเลี้ยงเป็นงานอดิเรก
ไผ่กวนอิม มีถิ่นกำเนิดในป่าดิบชื้นของประเทศแคเมอรูนและคองโก มีลักษณะลำต้นขนาดเล็ก เนื้อไม้อ่อน ลำต้นตรงเล็ก เป็นข้อ ๆ สีเขียว ไม่มีกิ่งก้านสาขา มีการเจริญเติบโตจากการยืดตัวของข้อใบ เป็นใบเดี่ยวแตกออกจากส่วนยอดของลำต้น มีกาบใบห่อหุ้มลำต้นสลับกันเป็นชั้น ๆ ตามข้อของลำต้น ส่วนใบแคบเรียวยาวปลายใบแหลม โคนใบสอบลงมาถึงกาบใบ ใบมีสีเขียวและสีขาวพาดยาวตามใบ ใบค่อนข้างป้อม ปลายแหลม ก้านยาวโคนใบเป็นกาบใบหุ้มรอบลำ โตเต็มที่สูงได้ถึง 1.5 เมตร ขนาดกว้างของใบ 2–3 เซนติเมตร ยาว 6–8 เซนติเมตร
ไผ่กวนอิม เป็นที่นิยมในการเลี้ยงปลูก รวมถึงบูชาพระหรือเจ้าที่ โดยมีความเชื่อในเรื่องโชคลาภว่า จะนำพาในเรื่องความมั่งคั่ง โดยเป็นพืชที่ปลูกง่าย สามารถปลูกเลี้ยงในกระถางดินเผา หรือแม้แต่จะนำต้นไปแช่น้ำในแจกันก็ได้
นอกจากนี้ ไผ่กวนอิมนั้นยังสามารถช่วยบำบัดสารเคมีในกลุ่ม BTEX ได้ ตัวอย่างเช่น ไผ่กวนอิมสามารถลดความเป็นพิษของเบนซีนได้
Dracaena braunii
จัง ฮี-แจ
จัง ฮี-แจ (; ค.ศ. 1651? — 29 ตุลาคม ค.ศ. 1701) เป็นขุนนางคนสำคัญและเป็นแกนนำขุนนางฝ่ายใต้ในรัชสมัย พระเจ้าซุกจง และเป็นพระเชษฐาของ จัง ฮี-บิน
จัง ฮี-แจ เกิดเมื่อใดไม่ทราบแน่ชัดแต่สันนิษฐานว่าประมาณ ค.ศ. 1651 ต่อมาได้เข้ารับราชการแต่ถูกเนรเทศเพราะกระทำความผิดในเวลาต่อมา จางอ๊กจอง ผู้เป็นน้องสาวได้ถวายตัวเป็น "จางซังกุง" และเมื่อได้เป็นพระสนมฮีบินพระนางได้กราบทูลให้พระเจ้าซุกจงอภัยโทษและเรียกตัว จัง ฮี-แจ กลับมารับราชการ
เรืองอำนาจ.
เมื่อ จัง ฮี-แจ ได้กลับเข้ารับราชการเป็นช่วงที่ราชสำนักเปลี่ยนขั้วทางการเมืองพอดีจากฝ่ายตะวันตกเป็นฝ่ายใต้ทำให้เขาทรงอิทธิพลในราชสำนักเพราะน้องสาวของเขาได้ขึ้นเป็นพระมเหสีแต่แล้วเหตุการณ์กลับพลิกผันเมื่อพระเจ้าซุกจงไต่สวนคดีการสิ้นพระชนม์ของพระพันปีมยองซองใหม่แล้วพบว่าพระมเหสีอินฮย็อน มิได้เป็นผู้บงการแต่เป็นพระสนมฮีบินที่เป็นผู้บงการซึ่งขุนนางฝ่ายตะวันตกกราบทูลให้สำเร็จโทษแต่พระเจ้าซุกจงสงสารองค์ชายรัชทายาทลียุนที่จะต้องกำพร้าพระมารดาจึงโปรดให้ปลดออกจากตำแหน่งพระมเหสีลงไปเป็นพระสนมเอกตามเดิมทำให้พระสนมฮีบินมิพอพระทัยมีรับสั่งให้ จัง ฮี-แจ ไปจ้างหมอคุณไสยทำร้ายพระมเหสีอินฮย็อนจนประชวรและสิ้นพระชนม์ในที่สุด
หลังจากที่พระมเหสีอินฮย็อนสิ้นพระชนม์แล้วพระเจ้าซุกจงจึงโปรดให้สืบสวนและพบว่าพระสนมฮีบิน, จัง ฮี-แจ เป็นผู้บงการจึงโปรดให้เข้าค้นพระตำหนักของพระสนมพบของทำคุณไสยจำนวนมากจึงโปรดให้นำตัวพระสนมฮีบินไปสำเร็จโทษด้วยการประทานยาพิษส่วน จัง ฮี-แจ พร้อมคนสนิทโปรดให้นำตัวไปประหารด้วยการตัดคอ
จัง ฮี-แจ ถึงแก่อสัญกรรมเมื่อปี ค.ศ. 1701
หลังจากจบคดีดังกล่าวพระเจ้าซุกจงโปรดเกล้าให้ตรากฎมณเฑียรบาลเพิ่มเข้าไปว่าห้ามแต่งตั้งพระสนมขึ้นเป็นพระมเหสีอีกต่อไป
โครงการรถไฟความเร็วสูงในประเทศไทย
นิวยอร์ก ไจแอนตส์
ตัวละครในมาจิเรนเจอร์
นากาโนะ
ไฟฟ์การ์ดสตัด
ไฟฟ์การ์ดสตัด  เป็นภาพยนตร์ตะวันตก ค.ศ. 1968 ที่เปิดตัวโดยพาราเมาท์พิกเจอร์ส กำกับโดย เฮนรี่ ฮาธาเวย์ โดยสคริปต์อิงจากนิยายของ เรย์ กาลเดน ซึ่งนำมาเขียนเป็นบทภาพยนตร์โดย มาร์เกอริต โรเบิร์ทส์ ผู้ซึ่งเขียนบทภาพยนตร์ "True Grit" (ซึ่งได้รับการรีเมคอีกครั้งในชื่อ "ยอดคนจริง") ให้กับฮาธาเวย์ในปีถัดมา ผู้แสดงนำภาพยนตร์ คือ ดีน มาร์ติน และ โรเบิร์ต มิตชัม
ใน ค.ศ. 1880 ณ เมืองรินคอน แห่งรัฐโคโลราโด ได้เกิดเหตุนักพนันผู้หนึ่งถูกจับได้ว่ากระทำการโกงในเกมไพ่โป๊กเกอร์ไฟฟ์-การ์ด สตัด และหนึ่งในผู้เล่นชื่อ แวน มอร์แกน ได้พยายามที่จะป้องกันไม่ให้ผู้อื่นกระทำการลงทัณฑ์ แต่ก็ไม่สามารถที่จะช่วยเหลือชายผู้นั้นได้สำเร็จ มอร์แกนได้ออกจากเมืองแห่งนี้ไป แต่เมื่อเขาได้เดินทางกลับมาที่เมืองนี้อีกครั้งก็ได้ยินว่าคู่รักของผู้เล่นรายอื่นจากเกมไพ่ที่อาภัพนี้ได้ถูกสังหาร
เมืองแห่งนี้ได้ตั้งถิ่นที่อยู่ใหม่ นักเทศน์หัวรุนแรงผู้หนึ่งนามว่า เรเวเรน รัดด์ ซึ่งเป็นสมาชิกเพิ่มเติมของม็อบลงทัณฑ์ด้วยการแขวนคอ ได้กระทำการสังหารเป็นรายบุคคล ซึ่งได้กลายเป็นเรื่องชัดเจนว่าใครบางคนได้กระทำไปเพื่อการแก้แค้น และการแก้ปริศนานี้ขึ้นอยู่กับมอร์แกน โดยในท้ายที่สุด มีเขาเพียงคนเดียวที่เหลืออยู่ แล้วเขาก็ได้ค้นพบตัวตนของนักฆ่าผู้นี้ในเวลาต่อมา
ภาพยนตร์ชุดนี้ได้ระบุการปรากฏตัวครั้งสุดท้ายของ อิงเงอร์ สตีเวนส์ ซึ่งเธอร่วมงานในภาพยนตร์ชุดนี้ กับภาพยนตร์ชุด "กลั่นแค้นไอ้ชาติหิน" โดยในสองปีถัดมา เธอได้กระทำการอัตวินิบาตกรรม
อักษรเรยัง
น้ำส้มควันไม้
น้ำส้มควันไม้ หรือ กรดไพโรลิกเนียส  เป็นของเหลวใส สีน้ำตาล มีกลิ่นควันไฟ ได้จากการควบแน่นของควันที่เกิดจากการเผาไม้ให้กลายเป็นถ่านในสภาวะที่มีออกซิเจนจำกัด โดยมีอุณหภูมิในเตาอยู่ระหว่าง 300 - 400 องศาเซลเซียส อุณหภูมิปากปล่องระหว่าง 80 – 150 องศาเซลเซียส สารประกอบต่างๆ ในไม้จะสลายด้วยความร้อนเกิดเป็นสารประกอบอินทรีย์ เมื่อนำของเหลวที่ได้จากการควบแน่นมาเก็บในที่ร่มประมาณ 3 เดือน เพื่อให้เกิดการตกตะกอน จะแยกตัวเป็น 3 ชั้น ชั้นบนสุดจะเป็นน้ำมันใส ชั้นกลางเป็นน้ำส้มควันไม้ และน้ำมันดินตกตะกอนอยู่ด้านล่างสุด
น้ำส้มควันไม้เป็นสารผสม ประกอบด้วยน้ำประมาณร้อยละ 80-90 และสารประกอบอินทรีย์มากกว่า 200 ชนิด ส่วนใหญ่จะมีกรดแอซีติก (กรดน้ำส้ม) แอซีโทน และเมทานอล ซึ่งน้ำส้มควันไม้นี้เคยใช้เป็นสารตั้งต้นสำหรับผลิตกรดแอซีติกในเชิงพาณิชย์ มีฟีนอลจากการสลายตัวของลิกนิน มีกรดอินทรีย์และแอลกอฮอล์ต่าง ๆ ที่ได้จากการสลายเฮมิเซลลูโลสและเซลลูโลส น้ำส้มควันไม้มีค่า pH ประมาณ 3 ความถ่วงจำเพาะประมาณ 1.012 – 1.024 ซึ่งมีความแตกต่างตามประเภทของไม้ที่นำมาเผา
สนธิสัญญาซานเตน
เมไตมาเยก
ไมไตมาเยก
อักษรเมไตมาเยก
อักษรไมไตมาเยก
เกาะเชจู
เกาะเชจู  เป็นเกาะที่ใหญ่ที่สุดในประเทศเกาหลีใต้ กินพื้นที่ ซึ่งเท่ากับร้อยละ 1.83 ของพื้นที่ประเทศทั้งหมด และยังเป็นเกาะที่มีประชากรมากที่สุดของประเทศ ใน ค.ศ. 2020 มีประชากรตามทะเบียนราษฎร์อยู่บนเกาะนี้ประมาณ 670,000 คน เกาะนี้ถือเป็นจังหวัดของตนเอง (จังหวัดปกครองตนเองพิเศษเชจู)
เกาะนี้ตั้งอยู่ในช่องแคบเกาหลี ซึ่งอยู่ทางใต้ของคาบสมุทรเกาหลี และจังหวัดช็อลลาใต้ เกาะนี้ตั้งอยู่ห่างจากจุดที่อยู่ใกล้คาบสมุทรสุด
เกาะนี้ "ก่อกำเนิดจากการปะทุของภูเขาไฟใต้ทะเลประมาณ 2 ล้านปีที่แล้ว" โดยเป็นที่ตั้งของแหล่งมรดกโลกตามธรรมชาติที่มีชื่อว่า เกาะภูเขาไฟเชจูและอุโมงค์ลาวา
เชจูอยู่ในพื้นที่ภูมิอากาศแบบอบอุ่นชื้น โดยมีสี่ฤดูและอากาศอบอุ่นสบาย อุณหภูมิโดยเฉลี่ย 15 องศาเซลเซียส ตลอดทั้งปีและในฤดูร้อนอุณหภูมิโดยเฉลี่ยคือ 22-26 องศาเซลเซียส
ในเดือนมกราคม ค.ศ. 2016 มีคลื่นความหนาวส่งผลกระทบถึงที่นี่ หิมะและสภาพอากาศที่หนาวเย็นทำให้สายการบิน 1,200 แห่งยกเลิกเที่ยวบินไปเกาะเชจู ทำให้มีผู้โดยสารติดค้างประมาณ 90,300 คน
อาณาจักรดยุคแห่งยือลิค
อาณาจักรดยุคแห่งคลีฟส์
อาณาจักรเคานท์แห่งมาร์ค
อาณาจักรดยุคแห่งปาร์มา
อาณาจักรดยุคแห่งมิลาน
นกเค้าเหยี่ยว  เป็นนกเค้าแมวชนิดหนึ่งที่มีขนาดใหญ่ มีลักษณะคล้ายกับนกเหยี่ยวหรืออินทรี
มีลำตัวขนาดใหญ่ ปีกกว้างและกลมมน ตากลมโตสีเหลืองทอง ระหว่างตามีแถบคาดสีเหลือง หัวและลำตัวด้านบนมีสีน้ำตาลเข้ม ลำตัวด้านล่างสีกีกาหรือสีขาว มีลายจุดสีน้ำตาลหรือน้ำตาลเหลือง
มีขนาดใหญ่เต็มที่สูงได้ถึง 30 เซนติเมตร กระจายพันธุ์ทั่วไปในภูมิภาคตะวันออกกลางจนถึงเอเชียตะวันออกเฉียงใต้ตั้งแต่ หมู่เกาะอันดามันในทะเลอันดามัน จนถึงภาคใต้ของจีนและหมู่เกาะต่าง ๆ ของอินโดนีเซีย ในประเทศไทยพบได้ในภาคเหนือ, ภาคตะวันตก, ภาคใต้, บางส่วนของภาคตะวันออก และจัดเป็นนกอพยพในภาคใต้ โดยพบในป่าโปร่ง, ป่าชายเลน จนถึงป่าที่มีความสูงจากระดับน้ำทะเลถึง 1,200 เมตร มีทั้งหมด 12 ชนิดย่อย (ดูในตาราง)
และเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าในประเทศไทย พุทธศักราช 2535
Ninox scutulata
พระเทพ
เซาลี นีนิสเตอ
เซาลี แวย์แนเมอ นีนิสเตอ (, ; เกิด 24 สิงหาคม ค.ศ. 1948) เป็นนักการเมืองฟินแลนด์จากพรรคพันธมิตรแห่งชาติ ปัจจุบันเขาเป็นประธานาธิบดีที่มาจากการเลือกตั้งของฟินแลนด์ ดำรงตำแหน่งตั้งแต่วันที่ 1 มีนาคม ค.ศ. 2012 เขาสำเร็จการศึกษาด้านทนายความ และเป็นรัฐมนตรีคลังตั้งแต่ ค.ศ. 1996 ถึง 2003 และเป็นผู้สมัครพรรคพันธมิตรแห่งชาติในการลงสมัครรับเลือกตั้งประธานาธิบดี ค.ศ. 2006 เขาเป็นประธานสภารัฐสภาฟินแลนด์ตั้งแต่ ค.ศ. 2007 ถึง 2011 และเป็นประธานกิตติมศักดิ์พรรคประชาชนยุโรปตั้งแต่ ค.ศ. 2002 เขายังเป็นประธานสมาคมฟุตบอลแห่งฟินแลนด์
อนุมัติ ซูสารอ
นายอนุมัติ ซูสารอ สมาชิกสภาผู้แทนราษฎรจังหวัดปัตตานี สังกัดพรรคประชาชาติ ในอดีตเคยสังกัดพรรคมาตุภูมิ ซึ่งเป็นสมาชิกสภาผู้แทนราษฎรแบบแบ่งเขตเพียงคนเดียวของพรรคมาตุภูมิที่ชนะการเลือกตั้ง ในปี พ.ศ. 2554
นายอนุมัติ ซูสารอ (มะพระเอก) เกิดเมื่อวันที่ 1 มกราคม พ.ศ. 2492 เป็นบุตรของนายวาลี กับนางลีเมาะ ซูสารอ ด้านชีวิตครอบครัวสมรสกับนางเบญจวรรณ ซูสารอ สมาชิกสภาที่ปรึกษาการบริหารและพัฒนาจังหวัดชายแดนภาคใต้ มีบุตร 7 คน หนึ่งในนั้นคือ ยุซรี ซูสารอ นายกองค์การบริหารส่วนตำบลควน อดีตสมาชิกสภาผู้แทนราษฎร จังหวัดปัตตานี พรรคเพื่อแผ่นดิน
นายอนุมัติ เริ่มทำงานการเมืองท้องถิ่น โดยการเป็นสมาชิกสภาจังหวัดปัตตานี เขตอำเภอปานาเระ 2 สมัย ต่อมา ได้รับเลือกเป็นกำนันตำบลควนและได้รับเลือกตั้งเป็นนายกองค์การบริหารส่วนตำบลควน ต่อมาในปี พ.ศ. 2554 ได้สมัครรับเลือกตั้งสมาชิกสภาผู้แทนราษฎร จังหวัดปัตตานี สังกัดพรรคมาตุภูมิ และได้รับเลือกตั้งเป็นสมัยแรก เป็นผู้สมัครเพียงคนเดียวของพรรคที่ได้รับการเลือกตั้งในระบบแบ่งเขต โดยสามารถเอาชนะ อับดุลรามัน มะยูโซะ จากพรรคประชาธิปัตย์ สมมารถ เจ๊ะนา จากพรรคเพื่อไทย และนิมุคตาร์ วาบา จากพรรคภูมิใจไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาย้ายมาลงสมัครรับเลือกตั้งในนามพรรคชาติไทยพัฒนา แต่การเลือกตั้งครั้งนั้นเป็นโมฆะ ต่อมาในการเลือกตั้ง 2562 เขาได้รับเลือกตั้งอีกครั้ง ในนามพรรคประชาชาติ ต่อมาได้เข้าร่วมกิจกรรมกับพรรคพลังประชารัฐ และลงมติไม่เป็นไปตามมติพรรคประชาชาติบ่อยครั้ง
อนุมัติ ซูสารอ เคยได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย
ปู้เหลียวฉิง
ถวิล ฤกษ์หร่าย
นายถวิล ฤกษ์หร่าย (เกิด 22 มิถุนายน พ.ศ. 2482) อดีตสมาชิกสภาผู้แทนราษฎรจังหวัดกำแพงเพชร 5 สมัย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2529 และครั้งสุดท้ายในปี พ.ศ. 2548 ในสังกัดพรรคไทยรักไทย
ถวิล ฤกษ์หร่าย เกิดเมื่อวันที่ 22 มิถุนายน พ.ศ. 2482 เป็นบุตรของนายชื้น และนางสำเภา ฤกษ์หร่าย สำเร็จการศึกษาระดับมัธยมศึกษาจากโรงเรียนนครสวรรค์ และปริญญาโทคณะรัฐศาสตร์ มหาวิทยาลัยรามคำแหง สมรสกับนางอารีย์ มีบุตร 4 คน หนึ่งในนั้นคือนายปริญญา ฤกษ์หร่าย ส.ส.กำแพงเพชร
ได้รับการเลือกตั้งเป็นสมาชิกสภาผู้แทนราษฎรจังหวัดกำแพงเพชรครั้งแรกในปี พ.ศ. 2529 และได้รับการเลือกตั้งอีกครั้งในปี พ.ศ. 2535 และ พ.ศ. 2539 สังกัดพรรคชาติพัฒนา ต่อมา พ.ศ. 2544 ย้ายมาลงสมัครรับเลือกตั้งในนามพรรคไทยรักไทย และได้รับการเลือกตั้ง ต่อเนื่องมาจนถึง พ.ศ. 2549 จึงวางมือทางการเมือง และสนับสนุนให้บุตรชาย (นายปริญญา ฤกษ์หร่าย) ดำเนินงานทางการเมืองสืบแทน
ถวิล ฤกษ์หร่าย ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
ในรอบ 10 ปีที่ผ่านมา นายถวิลลงสมัครรับเลือกตั้ง 2 ครั้ง จากการเลือกตั้งทั้งหมด 4 ครั้ง ได้รับการเลือกตั้งทั้ง 2 ครั้ง
สแทฟฟิโลคอกคัส
สแตฟิโลค็อกคัส
ไมโคพลาสมา แลบราโทเรียม
สแตฟีโลค็อกคัส ออเรียส
สแตฟีโลค็อกคัส
ฮีโมฟิลัส อินฟลูเอ็นเซ
แบคทีเรียที่ไม่ใช้ออกซิเจน
คลอสตริเดียม โบทูลินัม
เล็บโตสไปร่า
ปู้เหลี่ยวฉิง
ปู้เหลี่ยวฉิง (; , รักชั่วนิรันดร์) เป็นภาพยนตร์รักฮ่องกง สร้างโดยชอว์บราเดอส์ ออกฉายในปี ค.ศ. 1961 นำแสดงโดย หลิน ไต้ และกวน ซาน เป็นการนำมาสร้างใหม่หลังจากมีการสร้างครั้งแรกในปี ค.ศ. 1947 จากบทภาพยนตร์ของจาง ไอหลิง
เนื้อเรื่องกล่าวถึง หลี่ ชิงชิง หญิงสาวที่เดินทางจากบ้านนอกมาเป็นนักร้องประจำไนท์คลับในฮ่องกง เธอพบรักกับ เผิง หนาน ชายหนุ่มลูกค้าในคลับ ซึ่งตัดสินใจแต่งงานกับเธอด้วยความสงสาร หลังจากทราบว่าเธอป่วยหนักเป็นลูคีเมีย ท่ามกลางความไม่พอใจของครอบครัวฝ่ายชาย ภาพยนตร์จบลงด้วยโศกนาฏกรรมจากความตายของหญิงสาว